ཝང་དབྱི་མིང་གི་དྲན་ཤེས་སུ།དུས་རབས་གོང་མའི་ལོ་རབས་པར་གཡུ་ཐོག་ལམ་དུ་གནས་པའི་ལྷ་སའི་བརྒྱ་ཟོག་ཚོང་ཁང་ནི་བོད་ཀྱི་བརྒྱ་ཟོག་ཀུང་སི་ཐོག་མ་ཡིན་པ་དང་།འཛུགས་སྐྲུན་གྱི་བཀོད་པ་དབྱིན་ཡིག་ཡིག་འབྲུའདྲ་བ་ཞིག་ཡོད་པས།མི་རྣམས་ཀྱིས་བརྩེ་བ་ཆེན་པོསཚོགས་ཁང་ཆེ་མོཞེས་འབོད་ཀྱི་ཡོད།པེ་ཅིང་ཤར་ལམ་དུ་གནས་པའི་ཁྲོམ་གཟིགས་སྒང་ནི་སྐབས་དེ་དུས་ལྷ་སའི་ཚོང་ཟོག་ཆུང་གྲས་སྡེབ་ཚོང་བྱེད་སའི་ཁྲོམ་ར་ཆེ་ཤོས་རེད།དེར་ད་དུང་བླ་གབ་མེད་པའི་སྡིངས་ཆ་ཞིག་ཡོད་པ་དང་།རྒྱུན་དུ་རིག་རྩལ་འཁྲབ་སྟོན་བྱེད་ཀྱི་ཡོད།སྐབས་དེ་དུས་ལྷ་སར་ད་དུང་སྦྲག་ཏར་ཐོག་བརྩེགས་ཁང་ཆེན་ཡོད།ལྷ་སར་སྦྲག་འཛིན་རང་འགུལ་འདོན་པའི་འཕྲུལ་འཁོར་ཐོག་མ་ཡོད་པ་དེས་ལྷ་སར་གནས་བབ་གལ་ཆེན་བཟུང་ཡོད།ཐོག་སོ་གསུམ་ལས་མེད་པའི་ཐོག་ཁང་དེ་ནི་སྐབས་དེ་དུས་ལྷ་སར་དེང་རབས་ཀྱི་འཛུགས་སྐྲུན་ཐོག་སོ་མཐོ་ཤོས་རེད།དེ་དུས་ལྷ་སར་གྲོང་ཁུལ་རྙིང་པ་ཡོངས་སུ་ཇ་ཁང་དང་ཟ་ཁང་ཆུང་ཆུང་ཞིག་དང་།ད་དུང་ལས་མི་གཅིག་ལས་མེད་པའི་འཕྲོད་བསྟེན་སུའོ་ཞིག་ཡོད།དེ་ནི་ཧ་ལམ་ལྷ་སའི་ཡོད་དོ་ཅོག་རེདཅེས་བརྗོད།